****

**ΠΡΟΚΗΡΥΞΗ ΠΑΝΕΛΛΗΝΙΟΥ ΟΜΗΡΙΚΟΥ ΔΙΑΓΩΝΙΣΜΟΥ**

Η αστική μη κερδοσκοπική εταιρεία **ΜΟΥΣΑ ΕΛΛΗΝΙΚΗ** προκηρύσσει πανελλήνιο διαγωνισμό καλλιτεχνικής έκφρασης, για να επιλέξει έργα που θα έχουν θέμα βασισμένο στην Οδύσσεια του Ομήρου και τα οποία θα παρουσιαστούν στο 3ο Φεστιβάλ Σύγχρονης Ελληνικής Μουσικής, που θα γίνει στη Χίο από τις 30 Ιουνίου ως τις 7 Ιουλίου 2019.

H προκήρυξη απευθύνεται σε μαθητές ΣΤ‘Δημοτικού, Γυμνασίου και Λυκείου. Σκοπός του διαγωνισμού είναι να δώσει το έναυσμα στα παιδιά να πλησιάσουν με την καθοδήγηση των δασκάλων τους τον ποιητή που η ανθρωπότητα ως σήμερα θαυμάζει και μελετά και που η Χίος καυχιέται ως μία από τις γενέτειρες.

 Οι ενδιαφερόμενοι είναι ελεύθεροι να επιλέξουν το έργο στη γλώσσα του πρωτοτύπου ή οποιαδήποτε έμμετρη ή πεζή απόδοσή του στη νεοελληνική.

 **Οι κατηγορίες** του διαγωνισμού:

Α. Σύνθεση ή/και εκτέλεση μουσικού έργου με οποιαδήποτε αισθητική κατεύθυνση

Β. Συγγραφή ή/και παρουσίαση θεατρικού έργου/δρώμενου

Γ. Σύνθεση εικαστικού έργου (ζωγραφική, κολάζ, video art, γλυπτική, πολυμέσα) με οποιαδήποτε αισθητική κατεύθυνση

Δ. Σύνθεση πρωτότυπου κειμένου με θέμα κάποια έννοια ή ιδέα του Ομήρου

Ε. Χορογραφία/εκτέλεση χορευτικού δρώμενου

ΣΤ. Σύνθεση κειμένου για παράσταση καραγκιόζη

**Οι όροι** του διαγωνισμού:

1. Γίνονται δεκτές ατομικές και ομαδικές υποβολές
2. Όλα τα έργα υποβάλλονται με ψευδώνυμο και τα συνοδεύει συμπληρωμένη αίτηση
3. Τα γραπτά έργα υποβάλλονται ταχυδρομικά σε τρία αντίτυπα στη διεύθυνση της έδρας της ΜΟΥΣΑΣ ΕΛΛΗΝΙΚΗΣ: Ελευθ. Βενιζέλου πάροδος Γ2, 82200 Βροντάδος
4. Τα υπόλοιπα έργα υποβάλλονται σε μορφή ψηφιακού δίσκου (CD) και θα αποστέλλονται και αυτά ταχυδρομικά στην ίδια διεύθυνση
5. Κάθε έργο υποβάλλεται μαζί με συμπληρωμένη τη φόρμα αίτησης, που συνοδεύει αυτή την προκήρυξη
6. Κάθε αίτηση συμμετοχής θα υπογράφεται και από το γονέα σε περίπτωση που ο υποψήφιος είναι ανήλικος
7. Η διοργανώτρια ΜΟΥΣΑ ΕΛΛΗΝΙΚΗ δηλώνει ότι θα τηρήσει αρχείο των ονομάτων των συμμετεχόντων στα γραφεία της και τα στοιχεία δε θα δοθούν σε οποιονδήποτε τρίτο
8. Καταληκτική ημερομηνία αποστολής των έργων είναι η 30ή Απριλίου 2019. Με email θα ενημερώνονται οι διοργανωτές για την αποστολή του ταχυδρομικού πακέτου
9. Από τα έργα που θα υποβληθούν θα επιλεγούν ορισμένα, για να παρουσιαστούν στη διάρκεια του 3ου Φεστιβάλ Σύγχρονης Ελληνικής Μουσικής, Χίος, 30 Ιουνίου – 7 Ιουλίου 2018
10. Η επιλογή των έργων θα γίνει από κριτική επιτροπή, που θα την απαρτίζουν συνθέτες, φιλόλογοι, συγγραφείς, καλλιτέχνες , των οποίων τα ονόματα θα ανακοινωθούν μετά την καταληκτική ημερομηνία υποβολής των έργων
11. Οι κριτές έχουν δικαίωμα να μην επιλέξουν έργο σε κάποια ή κάποιες κατηγορίες
12. Οι συντελεστές των έργων που θα επιλεγούν, θα πρέπει να ταξιδέψουν στη Χίο με δικά τους έξοδα, για να τα παρουσιάσουν . Η ΜΟΥΣΑ ΕΛΛΗΝΙΚΗ θα κάνει κάθε δυνατή προσπάθεια να εξασφαλίσει έκπτωση σε ακτοπλοϊκά εισιτήρια και καταλύματα για τους συμμετέχοντες.

Πληροφορίες για το διαγωνισμό δίνονται στο τηλέφωνο 22710 92115

και στο email elykopanti@hotmail.gr